**Mestská časť Bratislava - Nové Mesto**

Materiál na rokovanie

miestneho zastupiteľstva

dátum 12.09.2017 sp. zn.: 26750/7469/2017/PR/BIHJ

**Návrh na schválenie osobitného zreteľa výpožičky pozemkov registra „C“ KN parc. č. 11355/25, parc. č. 11355/27, 11355/30 a parc. č. 11355/21 v katastrálnom území Nové Mesto pre spoločnosť Central Zone s.r.o. so sídlom Strážna 9/F, 83101 Bratislava, IČO: 50 414 151**

|  |  |  |
| --- | --- | --- |
| **Predkladateľ :** |  | **Materiál obsahuje :** |
| Ing. Mgr. Ľubomír Baník |  |  |
| prednosta  Miestneho úradu mestskej časti  Bratislava – Nové Mesto |  | 1. Návrh uznesenia 2. Dôvodová správa 3. výpis z LV č. 1292 4. výpis z LV č. 2014 5. vyznačenie vlastníckych vzťahov - mapka |
|  |  |
| **Zodpovedný:** |  |  |
| Mgr. Marianna Moravcová Tomčíková |  |  |
|  |
| vedúca oddelenia PPČESČaSP  Podpis |  |  |
|  |  |  |
| **Spracovateľ:** |  |  |
| Mgr. Jana Biharyová |  |  |
| referent oddelenia PPČESČaSP  Podpis |  |  |
|  |  |  |
| **Na rokovanie prizvať:** |  |  |
|  |  |  |
|  |  |  |

september 2017

Návrh uznesenia

Miestne zastupiteľstvo

s c h v a ľ u j e

výpožičku pozemkov registra „C“ KN:

* parc. č. 11355/21 vo výmere 55 m2, zastavané plochy a nádvoria
* parc. č. 11355/25 vo výmere 198 m2, zastavané plochy a nádvoria
* parc. č. 11355/27 vo výmere 29 m2 zastavané plochy a nádvoria
* parc. č. 11355/30 vo výmere 65 m2 zastavané plochy a nádvoria

ktoré sú evidované pre katastrálne územie Nové Mesto na liste vlastníctva číslo 1292, okres: Bratislava III, obec: BA-m.č. Nové Mesto v prospech hlavného mesta Slovenskej republiky Bratislava – v správe mestskej časti Bratislava – Nové Mesto

; v prospech spoločnosti Central Zone s.r.o., so sídlom Strážna 9/F, 831 01 Bratislava, IČO: 50 414 151

; za účelom vjazdu do garáži, ktoré sú plánované v rámci projektu rekonštrukcie stavby so súpisným číslom 1308, ktorá je situovaná na pozemkoch registra „C“ KN parc. č. 11355/2, parc. č. 11355/19 a parc. č. 11355/20 a je vo výlučnom vlastníctve spoločnosti Central Zone s.r.o., so sídlom Strážna 9/F, 831 01 Bratislava, IČO: 50 414 151

; na dobu určitú a to piatich rokov odo dňa nadobudnutia účinnosti zmluvy o výpožičke

; analogickým použitím ustanovenia § 9a ods. 9 písm. c) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa

; pričom osobitný zreteľ je daný skutočnosťou, že spoločnosť Central Zone s.r.o., so sídlom Strážna 9/F, 831 01 Bratislava, IČO: 50 414 151 ako výlučný vlastník pozemkov registra „C“ KN:

* parc. č. 11355/26 vo výmere 55 m2, zastavané plochy a nádvoria
* parc. č. 11355/28 vo výmere 328 m2, zastavané plochy a nádvoria

ktoré sú evidované pre katastrálne územie Nové Mesto na liste vlastníctva číslo 2014, okres: Bratislava III, obec: BA-m.č. Nové Mesto, tieto pozemky poskytne rovnako na dobu piatich rokov a bezodplatne (zmluvou o výpožičke) mestskej časti Bratislava – Nové Mesto ako správcovi majetku hlavného mesta Slovenskej republiky Bratislavy, a to za účelom zabezpečenia vstupu do budovy strediska kultúry na ul. Vajnorská 21 v Bratislave a zabezpečenia majetkového práva k pozemku, na ktorom je z časti umiestnená stavba so súpisným číslom 97 (budova strediska kultúry na ul. Vajnorská 21).

**; za týchto podmienok**

1. Spoločnosť Central Zone s.r.o. na strane požičiavateľ predloží návrh zmluvy o výpožičke v lehote 30 dní odo dňa schválenia tohto uznesenia. V prípade, ak spoločnosť Central Zone, s.r.o. zmluvu o výpožičke v uvedenej lehote nepredloží, toto uznesenie stráca platnosť.
2. Zmluva o výpožičke, kde na strane požičiavateľa vystupuje spoločnosť Central Zone s.r.o., bude zo strany mestskej časti podpísaná najneskôr do 30 dní odo dňa predloženia jej návrhu. V prípade, že zmluva o výpožičke nebude zo strany mestskej časti na strane vypožičiavateľa podpísaná v uvedenej lehote, toto uznesenie stráca platnosť.
3. Zmluva o výpožičke, kde na strane vypožičiavateľa vystupuje spoločnosť Central Zone s.r.o., bude zo strany tejto spoločnosti podpísaná v lehote do 60 dní od schválenia uznesenia v miestnom zastupiteľstve. V prípade, ak Zmluva o výpožičke spoločnosťou Central Zone s.r.o. nebude v uvedenej lehote podpísaná, uznesenie stráca platnosť.
4. Zmluva o výpožičke bude obsahovať ustanovenie o rozväzovacej podmienke v znení: „Do troch rokov odo dňa účinnosti zmluvy sú zmluvné strany povinné uskutočniť zámenu pozemkov, ktorú sú predmetom zmluvy“.

* s pripomienkami
* bez pripomienok

DȎVODOVÁ SPRÁVA

Dňa 14.júna 2017 požiadal právny zástupca spoločnosti Central Zone, s.r.o. o uzavretie vzájomných zmlúv o výpožičke nehnuteľností – pozemky registra „C“ KN:

* parc. č. 11355/21 vo výmere 55 m2, zastavané plochy a nádvoria
* parc. č. 11355/25 vo výmere 198 m2, zastavané plochy a nádvoria
* parc. č. 11355/27 vo výmere 29 m2 zastavané plochy a nádvoria
* parc. č. 11355/30 vo výmere 65 m2 zastavané plochy a nádvoria

ktoré sú v správe mestskej časti a pozemkov, ktoré sú vo výlučnom vlastníctve spoločnosti ( parc. č. 11355/26 a parc. č. 11355/28).

Zákon č. 138/1991 Zb. o majetku obcí v znení neskorších predpisov obsahuje zákonnú úpravu prevodu vlastníckeho práva k majetku obce a z časti upravuje odplatné užívanie majetku obcí – nájom. Zmluva o výpožičke podľa § 659 Občianskeho zákonníka je charakterizovaná bezodplatnosťou, a preto bol analogický použitý § 9a ods. 9 písm. c) zákona č. 138/1991 Zb. o majetku obcí v znení neskorších predpisov, kde osobitný zreteľ je daný skutočnosťou, že aj mestskej časti sú rovnakou právnou formou zabezpečený majetkovoprávny vzťah k nehnuteľnosti – stavby so súpisným číslom 97 – stredisko kultúry na ul. Vajnorská 21. Celkový rozsah záberu výpožičky v prospech spoločnosti Central Zone s.r.o. je 347 m2. Celkový rozsah záberu výpožičky v prospech mestskej časti je 383 m2.